Domáca vodáreň je zariadenie, ktoré zaisťuje zásobovanie obytných objektov vodou zo studní, vrtov a retenčných nádrží. Vodáreň funguje tak, že natlakuje systém vodou na vypínací tlak a vypne. Pri otvorení kohútika je voda vytlačovaná z tlakovej nádoby a akonáhle klesne tlak v systéme pod zapínací, vodáreň opäť zapne a celý systém dotlakuje na vypínací tlak. Domáca vodáreň sa skladá z tlakovej nádoby, tlakového spínača a samotného čerpadla. Čerpadlo môže byť buď ponorné (umiestnené v studni, vrte, prípadne v retenčnej nádrži) alebo povrchové, umiestnené priamo na tlakovej nádobe alebo vedľa nádoby.